Asula tänav

pisi|Asula tänav

Asula tänav on tänav Tallinnas Kesklinna linnaosas Kitseküla asumis.Tallinna tänavanimed. KNAB. Tänav algab Tallinna–Narva raudtee äärest Kitseküla raudteepeatuse juurest Jalgpalli tänavalt, ristub Asula põiguga ja lõpeb Marta tänaval. Asula tänav on põhjakirde-lõunaedelasuunaline ning ligikaudu 510 meetri pikkune.

 Ajalugu 
Asula tänav sai nime 27. aprillil 1948.Aleksander Kivi. Tallinna tänavad. Tallinn, 1972, lk. 25 Tänav on nime saanud Alevi tänava eeskujul.Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 265

Asula tänaval elas aastatel 1971–1992 laulja Jaak Joala.Margit Kilumets. Jaak Joala : kuulsuse ahelad. Tallinn, 2012, lk. 227

2017. aasta juunis tutvustati kuude viisi rekonstrueeritud tänavat.Taavi Pukk: kui mujal Tallinnas on probleeme puude mahavõtmisega, siis Asula tänaval küsiti, miks neid nii palju istutatakse, Delfi, 19. juuni 2017

2019. aastal sai osa Kauba tänavast nime Jalgpalli tänav, ning mitu varem Asula tänava aadressiga olnud asutust sai uue aadressi Jalgpalli tänava järgi, sealhulgas A. Le Coq Arena (varem Asula 4C).

 Hoonestus 
Asula tänaval asub Tallinnas teise maailmasõja järgsel perioodil esimene venelaste projekteeritud arhitektuuriansambel (Asula tänava hooned 1, 2, 3, 4, 5, 6, 7, 8, 9, 11, 12, 14), mis on ehitatud aastatel 1947–1950. Tänava hooned on projekteerinud Estonprojekti eelkäija arhitektid G. Šumovski, J. Russanov ja A. Bobkov. Kahekorruselised elamud ja ühiselamud asuvad piki tänavat kohati tagasiastega, moodustades Tallinna kontekstis pretsedenditu hoonestusühtsuse. Majad pole dekooriga üle kuhjatud, kuid keskosa rõhutamine frontooniga, mille all on ümarkaarselt lõppevad lodžasid sisaldavad nišid, on igatahes väga ebatavaline klassika interpreteering.Mart Kalm. Eesti 20. sajandi arhitektuur. Tallinn, 2001, lk. 266
 Asula 11 asub Tallinna Perekeskuse hoone
 Asula 16 asub Tallinna Magdaleena Lasteaed
 Asula 17a, 17b asuvad tüüpprojekti 121Э-077-1 järgi ehitatud viiekorruselised korterelamud (algsed Vabariikliku IV Valitsuse Haigla ühiselamud).

Viited

Välislingid

Ester Vaitmaa, Stalinistlik maja, forte.ee, 18. november 2016

Kategooria:Kesklinna linnaosa tänavad